रासेयो शिविर का शुभारंभ गलियों की सफाई की
महासमुंद|मिडिल स्कूल खम्हरिया की राष्ट्रीय सेवा इकाई के सात दिवसीय शिविर का आयोजन ग्राम अमेठी ग्राम पंचायत धरमपुर में किया जा रहा है। शिविर के दौरान स्वयंसेवकों की ओर से प्राइमरी स्कूल अमेठी के परिसर की साफ-सफाई की गई।
परिसर में हैंडपंप की सफाई के बाद सोखता बनाया गया। गांव की गलियों की सफाई कर शिविरार्थियों ने संपूर्ण स्वच्छता का संदेश लोगों तक पहुंचाया। बौद्धिक परिचर्चा के दौरान संस्था के प्रभारी प्राचार्य नारायण चौधरी ने स्वच्छता पर सारगर्भित बातें कहीं। बीआर सिदार ने शारीरिक शिक्षा पर विशेष जानकारी दी। कार्यक्रम का समापन 27 दिसंबर को धरमसिंह दीवान जनपद सदस्य बागबाहरा के मुख्य आतिथ्य में होगा। कार्यक्रम की अध्यक्षता सरपंच ग्राम पंचायत धरमपुर और पार्वती मोहन ठाकुर सरपंच ग्राम पंचायत खम्हरिया के विशिष्ट आतिथ्य में होगा। डिगेश साहू, लखन साहू, शुभम साहू, पोखराज सिन्हा, दीपक चक्रधारी, परियोजना कार्य के टीम प्रमुख बनाए गए हैं।
महासमुंद. शिविर के दौरान ग्रामीणों को संबंधित करते पदाधिकारी।
hin_Deva awa_Deva hin_Deva hin_Deva